Ericu950/Stoicheia-meter-silver huggingface dataset:
καὶ τὸν διαθέσθαι αὐτὰ ὡς ἠβούλετο ·
ἠλείους τε στρατευσαμένους εἰς τὸν Σκιλλοῦντα  καὶ  βραδυνόντων τῶν Λακεδαιμονίων ἐξελεῖν τὸ χωρίον .
ὅτε καὶ τοὺς υἱέας αὐτοῦ εἰς Λέπρεον ὑπεξελθεῖν μετ ὀλίγων οἰκετῶν , καὶ αὐτὸν Ξενοφῶντα εἰς τὴν Ἦλιν πρότερον , εἶτα  καὶ  εἰς Λέπρεον πρὸς τοὺς παῖδας , κ ἀκεῖθεν σὺν αὐτοῖς εἰς Κόρινθον διασωθῆναι καὶ αὐτόθι κατοικῆσαι 0 1 2 .
ἐν τούτῳ δὲ ψηφισαμένων τῶν Ἀθηναίων βοηθεῖν Λακεδαιμονίοις ἔπεμψε τοὺς παῖδας εἰς τὰς Ἀθήνας στρατευσομένους ὑπὲρ τῶν Λακεδαιμονίων .
καὶ γὰρ ἐπεπαίδευντο αὐτόθι ἐν τῇ Σπάρτῃ , καθά φησι Διοκλῆς ἐν τοῖς Βίοις τῶν φιλοσόφων .
ὁ μὲν οὖν Διόδωρος οὐδὲν ἐπιφανὲς πράξας ἐκ τῆς μάχης ἀνασώζεται , καὶ αὐτῷ υἱὸς ὁμώνυμος γίνεται τ ἀδελφῷ .
ὁ δὲ Γρύλλος τεταγμένος κατὰ τοὺς ἱππέασ  ἦν δὲ ἡ μάχη ἡ περὶ τὴν Μαντίνειαν  ἰσχυρῶς ἀγωνισάμενος ἐτελεύτησεν , ὥς φησιν Ἔφορος ἐν τῇ πέμπτῃ καὶ εἰκοστῇ ·
κηφισοδώρου μὲν ἱππαρχοῦντος , Ἡγησίλεω δὲ στρατηγοῦντος 0 .
ἐν ταύτῃ τῇ μάχῃ καὶ Ἐπαμεινώνδας ἔπεσε .
τηνικαῦτα δὴ καὶ τὸν Ξενοφῶντά φασι θύειν ἐστεμμένον ·
ἀπαγγελθέντος δ αὐτῷ τοῦ θανάτου ἀποστεφανώσασθαι ·
ἔπειτα μαθόντα ὅτι γενναίως , πάλιν ἐπιθέσθαι τὸν στέφανον 0 .
ἔνιοι δὲ οὐ δὲ δακρῦσαί φασιν αὐτὸν ἀλλὰ * γὰρ εἰπεῖν , ᾔδειν θνητὸν γεγεννηκώς .
φησὶ δ Ἀριστοτέλης ὅτι ἐγκώμια καὶ ἐπιτάφιον Γρύλλου μυρίοι ὅσοι συνέγραψαν , τὸ μέρος καὶ τῷ πατρὶ χαριζόμενοι 0 .
ἀλλὰ καὶ Ἕρμιππος ἐν τῷ περὶ Θεοφράστου καὶ Ἰσοκράτην φησὶ Γρύλλου ἐγκώμιον γεγραφέναι .
τίμων δ ἐπισκώπτει αὐτὸν ἐν τούτοις ·
ἀσθενική τε λόγων δυὰς ἢ τριὰς ἢ ἔτι πρόσσω , οἷος Ξεινοφόων ἤτ Αἰσχίνου οὐκ ἀπιθὴς 〈 ἲσ 〉 γράψαι . . . 0 1 .
καὶ ὁ μὲν βίος αὐτῷ τοιόσδε 0 .
ἤκμαζε δὲ κατὰ τὸ τέταρτον ἔτος τῆς τετάρτης καὶ ἐνενηκοστῆς Ὀλυμπιάδος , καὶ ἀναβέβηκε σὺν Κύρῳ ἐπὶ ἄρχοντος Ξεναινέτου ἑνὶ πρότερον ἔτει τῆς Σωκράτους τελευτῆς .
κατέστρεψε δέ , καθα ´ φησι Κτησικλείδης ὁ Ἀθηναῖος ἐν τῇ τῶν ἀρχόντων καὶ Ὀλυμπιονικῶν ἀναγραφῇ , ἔτει πρώτῳ τῆς πέμπτης καὶ ἑκατοστῆς Ὀλυμπιάδος , ἐπὶ ἄρχοντος Καλλιδημίδου , ἐφ οὗ καὶ Φίλιππος ὁ Ἀμύντου Μακεδόνων ἦρξε .
τέθνηκε δ ἐν Κορίνθῳ , ὥς φησι Δημήτριος ὁ Μάγνης , ἤδη δηλαδὴ γηραιὸς ἱκανῶς ·
ἀνὴρ τά τ ἄλλα γεγονὼς ἀγαθὸς καὶ δὴ καὶ φίλιππος καὶ φιλοκύνηγος καὶ τακτικός , ὡς ἐκ τῶν συγγραμμάτων δῆλον 0 ·
εὐσεβής τε καὶ φιλοθύτης καὶ ἱερεῖα διαγνῶναι ἱκανὸς καὶ Σωκράτην ζηλώσας ἀκριβῶς 0 .
συνέγραψε δὲ βιβλία πρὸς τὰ τετταράκοντα , ἄλλων ἄλλως διαιρούντων ·
τήν τ Ἀνάβασιν , ἧς κατὰ βιβλίον μὲν ἐποίησε προοίμιον , ὅλης δὲ οὔ 0 ·
καὶ Κύρου Παιδείαν καὶ Ἑλληνικὰ καὶ Ἀπομνημονεύματα 0 ·
συμπόσιόν τε καὶ Οἰκονομικὸν καὶ Περὶ ἱππικῆς καὶ Κυνηγετικὸν καὶ Ἱππαρχικόν , Ἀπολογίαν τε Σωκράτους καὶ Περὶ πόρων καὶ Ἱέρωνα ἢ Τυραννικόν , Ἀγησίλαόν τε καὶ Ἀθηναίων καὶ Λακεδαιμονίων Πολιτείαν , ἥν φησιν οὐκ εἶναι Ξενοφῶντος ὁ Μάγνης Δημήτριος 0 .
λέγεται δ ὅτι καὶ τὰ Θουκυδίδου βιβλία λανθάνοντα ὑφελέσθαι δυνάμενος αὐτὸς εἰς δόξαν ἤγαγεν .
ἐκαλεῖτο δὲ καὶ Ἀττικὴ Μοῦσα γλυκύτητι τῆς ἑρμηνείας ·
ὅθεν καὶ πρὸς ἀλλήλους ζηλοτύπως εἶχον αὐτός τε καὶ Πλάτων , ὡς ἐν τῷ περὶ Πλάτωνος λέξομεν .
ἔστι δὲ καὶ εἰς τοῦτον ἡμῶν ἐπιγράμματα τοῦτον ἔχοντα τὸν τρόπον ·
οὐ μόνον εἰς Πέρσας ἀνέβη Ξενοφῶν διὰ Κῦρον , ἀλλ ἄνοδον ζητῶν ἐς Διὸς ἥτις ἄγοι .
παιδείης γὰρ ἑῆς Ἑλληνικὰ πράγματα δείξας , ὡς καλὸν ἡ σοφίη μνήσατο Σωκράτεος .
ἄλλο , ὡς ἐτελεύτα 0 ·
εἰ καὶ σέ , Ξενοφῶν , Κραναοῦ Κέκροπός τε πολῖται φεύγειν κατέγνων , τοῦ φίλου χάριν Κύρου ·
ἀλλὰ Κόρινθος ἔδεκτο φιλόξενος , ᾗ σὺ φιληδῶν οὕτως ἀρέσκῃ ·
κεῖθι καὶ μένειν ἔγνως .
Εὗρον δ ἀλλαχόθι ἀκμάσαι αὐτὸν περὶ τὴν ἐνάτην καὶ ὀγδοηκοστὴν Ὀλυμπιάδα σὺν τοῖς ἄλλοις Σωκρατικοῖς , καὶ Ἴστρος φησὶν αὐτὸν φυγεῖν κατὰ ψήφισμα Εὐβούλου , καὶ κατελθεῖν κατὰ ψήφισμα τοῦ αὐτοῦ .
γεγόνασι δὲ Ξενοφῶντες ἑπτά ·
πρῶτος αὐτὸς οὗτος 0 ·
δεύτερος Ἀθηναῖος , ἀδελφὸς Πυθοστράτου τοῦ τὴν Θησηΐδα πεποιηκότος , γεγραφὼς ἄλλα τε καὶ βίον Ἐπαμεινώνδου καὶ Πελοπίδου 0 ·
τρίτος ἰατρὸς Κῷος 0 ·
τέταρτος ἱστορίαν Ἀννιβαϊκὴν γεγραφώς 0 ·
πέμπτος μυθώδη τερατείαν πεπραγματευμένος 0 ·
ἕκτος Πάριος , ἀγαλματοποιός 0 ·
ἕβδομος κωμῳδίας ἀρχαίας ποιητής 0 .
Αἰσχίνης Χαρίνου τοῦ ἀλλαντοποιοῦ , οἱ δὲ Λυσανίου , Ἀθηναῖος , ἐκ νέου φιλόπονος 0 1 ·
διὸ καὶ Σωκράτους οὐκ ἀπέστη .
ὅθεν ἔλεγε , μόνος ἡμᾶς οἶδε τιμᾶν ὁ τοῦ ἀλλαντοποιοῦ .
τοῦτον ἔφη Ἰδομενεὺς ἐν τῷ δεσμωτηρίῳ συμβουλεῦσαι περὶ τῆς φυγῆς Σωκράτει , καὶ οὐ Κρίτωνα ·
πλάτωνα δέ , ὅτι ἦν Ἀριστίππῳ μᾶλλον φίλος , Κρίτωνι περιθεῖναι τοὺς λόγους 0 .
διεβάλλετο δ ὁ Αἰσχίνης καὶ μάλισθ ὑπὸ Μενεδήμου τοῦ Ἐρετριέως ὡς τοὺς πλείστους διαλόγους ὄντας Σωκράτους ὑποβάλλοιτο , λαμβάνων παρὰ Ξανθίππης ·
ὧν οἱ μὲν καλούμενοι ἀκέφαλοι σφόδρ εἰσὶν ἐκλελυμένοι καὶ οὐκ ἐπιφαίνοντες τὴν Σωκρατικὴν εὐτονίαν ·
οὓς καὶ Πεισίστρατος ὁ Ἐφέσιος ἔλεγε μὴ εἶναι Αἰσχίνου .
καὶ τῶν ἑπτὰ δὲ τοὺς πλείστους Περσαῖός φησι Πασιφῶντος εἶναι τοῦ Ἐρετρικοῦ , εἰς τοὺς Αἰσχίνου δὲ κατατάξαι .
ἀλλὰ καὶ τῶν Ἀντισθένους τόν τε μικρὸν Κῦρον καὶ τὸν Ἡρακλέα τὸν ἐλάσσω καὶ Ἀλκιβιάδην καὶ τοὺς τῶν ἄλλων δὲ ἐσκευώρηται .
οἱ δ οὖν τῶν Αἰσχίνου τὸ Σωκρατικὸν ἦθος ἀπομεμαγμένοι εἰσὶν ἑπτά ·
πρῶτος Μιλτιάδης , διὸ καὶ ἀσθενέστερόν πως ἔχει 0 ·
καλλίας , Ἀξίοχος , Ἀσπασία , Ἀλκιβιάδης , Τηλαύγης , Ῥίνων 0 .
φασὶ δ αὐτὸν δι ἀπορίαν ἐλθεῖν εἰς Σικελίαν πρὸς Διονύσιον , καὶ ὑπὸ μὲν Πλάτωνος παροφθῆναι , ὑπὸ δ Ἀριστίππου συστῆναι ·
δόντα τέ τινας τῶν διαλόγων δῶρα λαβεῖν .
ἔπειτ ἀφικόμενον Ἀθήναζε μὴ τολμᾶν σοφιστεύειν , εὐδοκιμούντων τότε τῶν περὶ Πλάτωνα καὶ Ἀρίστιππον .
ἐμμίσθους δ ἀκροάσεις ποιεῖσθαι ·
εἶτα συγγράφειν λόγους δικανικοὺς τοῖς ἀδικουμένοις ·
διὸ καὶ τὸν Τίμωνα εἰπεῖν ἐπ αὐτοῦ ἤτ Αἰσχίνου οὐκ ἀπιθὴς 〈 ἴσ 〉 γράψαι .
φασὶ δ αὐτῷ λέγειν Σωκράτην , ἐπειδήπερ ἐπιέζετο ὑπὸ πενίας , παρ ἑαυτοῦ δανείζεσθαι τῶν σιτίων ὑφαιροῦντα .
τούτου τοὺς διαλόγους καὶ Ἀρίστιππος ὑπώπτευεν .
ἐν γοῦν Μεγάροις ἀναγινώσκοντος αὐτοῦ φασι σκῶψαι εἰπόντα , πόθεν σοι , λῃστά , ταῦτα 0 ;
φησὶ δὲ Πολύκριτος ὁ Μενδαῖος ἐν τῷ πρώτῳ τῶν περὶ Διονύσιον ἄχρι τῆς ἐκπτώσεως συμβιῶναι αὐτὸν τῷ τυράννῳ καὶ ἕως τῆς Δίωνος εἰς Συρακούσας καθόδου , λέγων εἶναι σὺν αὐτῷ καὶ Καρκίνον τὸν τραγῳδιοποιόν .
φέρεται δὲ καὶ ἐπιστολὴ πρὸς Διονύσιον Αἰσχίνου .
ἦν δὲ καὶ ἐν τοῖς ῥητορικοῖς ἱκανῶς γεγυμνασμένος ·
ὡς δῆλον ἔκ τε τῆς ἀπολογίας τοῦ πατρὸς Φαίακος τοῦ στρατηγοῦ καὶ Δίωνος 0 1 .
μάλιστα δὲ μιμεῖται Γοργίαν τὸν Λεοντῖνον .
καὶ Λυσίας δὲ κατ αὐτοῦ γέγραφε λόγον ,  περὶ  συκοφαντίας ἐπιγράψας ·
ἐξ ὧν δῆλον ὅτι καὶ ῥητορικός τις ἦν 0 .
γνώριμος δ αὐτοῦ φέρεται εἷς , Ἀριστοτέλης ὁ Μῦθος ἐπικληθείς .
πάντων μέντοι τῶν Σωκρατικῶν διαλόγων Παναίτιος ἀληθεῖς εἶναι δοκεῖ τοὺς Πλάτωνος , Ξενοφῶντος , Ἀντισθένους , Αἰσχίνου ·
διστάζει δὲ περὶ τῶν Φαίδωνος καὶ Εὐκλείδου , τοὺς δὲ ἄλλους ἀναιρεῖ πάντας .
γεγόνασι δ Αἰσχίναι ὀκτώ ·
δεύτερος δ ὁ τὰς τέχνας γεγραφὼς τὰς ῥητορικάς 0 ·
τρίτος ὁ ῥήτωρ ὁ κατὰ Δημοσθένην 0 ·
τέταρτος Ἀρκάς , μαθητὴς Ἰσοκράτους 0 ·
πέμπτος ὁ Μυτιληναῖος , ὃν καὶ ῥητορομάστιγα ἐκάλουν 0 ·
ἕκτος Νεαπολίτης , φιλόσοφος Ἀκαδημαϊκός , Μελανθίου τοῦ Ῥοδίου μαθητὴς καὶ παιδικά 0 ·
ἕβδομος Μιλήσιος , πολιτικὸς συγγραφεύς 0 ·
ὄγδοος ἀνδριαντοποιός 0 .
ἀρίστιππος τὸ μὲν γένος ἦν Κυρηναῖος , ἀφιγμένος δ Ἀθήναζε , καθά φησιν Αἰσχίνης , κατὰ κλέος Σωκράτους .
οὗτος σοφιστεύσας , ὥς φησι φανίας ὁ περιπατητικὸς ὁ Ἐρέσιος , πρῶτος τῶν Σωκρατικῶν μισθοὺς εἰσεπράξατο καὶ ἀπέστειλε χρήματα τῷ διδασκάλῳ .
καί ποτε πέμψας αὐτῷ μνᾶς εἴκοσι παλινδρόμους ἀπέλαβεν , εἰπόντος Σωκράτους τὸ δαιμόνιον αὐτῷ μὴ ἐπιτρέπειν ·
ἐδυσχέραινε γὰρ ἐπὶ τούτῳ .
ξενοφῶν τ εἶχε πρὸς αὐτὸν δυσμενῶς ·
διὸ καὶ τὸν κατὰ τῆς ἡδονῆς λόγον Σωκράτει κατ Ἀριστίππου περιτέθεικεν .
οὐ μὴν ἀλλὰ καὶ Θεόδωρος ἐν τῷ Περὶ αἱρέσεων ἐκάκισεν αὐτὸν καὶ Πλάτων ἐν τῷ Περὶ ψυχῆς , ὡς ἐν ἄλλοις εἰρήκαμεν .
ἦν δὲ ἱκανὸς ἁρμόσασθαι καὶ τόπῳ καὶ χρόνῳ καὶ προσώπῳ , καὶ πᾶσαν περίστασιν ἁπμοδίως ὑποκρίνασθαι ·
διὸ καὶ παρὰ Διονυσίῳ τῶν ἄλλων εὐδοκίμει μᾶλλον , ἀεὶ τὸ προσπεσὸν εὖ διατιθέμενος .
ἀπέλαυε μὲν γὰρ ἡδονῆς τῶν παρόντων , οὐκ ἐθήρα δὲ πόνῳ τὴν ἀπόλαυσιν τῶν οὐ παρόντων ·
ὅθεν καὶ Διογένης βασιλικὸν κύνα ἔλεγεν αὐτόν .
ὁ δὲ Τίμων παρέφαγεν ὡς θρυπτόμενον , οὑτωσί πως εἰπών ·
οἷά τ Ἀριστίππου τρυφερὴ φύσις ἀμφαφόωντος ψεύδη 0 .
τοῦτόν φασί ποτε κελεῦσαι πέρδικα πεντήκοντα δραχμῶν ὠνηθῆναι ·
αἰτιασαμένου δέ τινος , σὺ δ οὐκ ἄν , εἶπεν , ὀβολοῦ τοῦτον ἐπρίω ;
ἐπινεύσαντος δέ , τοσοῦτον , ἔφη , ἐμοὶ δύνανται αἱ πεντήκοντα δραχμαί .
διονυσίου δέ ποτε τριῶν ἑταιρῶν οὐσῶν μίαν ἐκλέξασθαι κελεύσαντος , τὰς τρεῖς ἀπήγαγεν εἰπών , οὐ δὲ τῷ Πάριδι συνήνεγκε μίαν προκρῖναι ·
ἀπαγαγὼν μέντοι , φασίν , αὐτὰς ἄχρι τοῦ θυρῶνος ἀπέλυσεν .
οὕτως ἦν καὶ ἑλέσθαι καὶ καταφρονῆσαι πολύς .
διό ποτε Στράτωνα , οἱ δὲ Πλάτωνα , πρὸς αὐτὸν εἰπεῖν , σοὶ μόνῳ δέδοται καὶ χλανίδα φορεῖν καὶ ῥάκος 0 .
διονυσίου δὲ προσπτύσαντος αὐτῷ ἠνέσχετο .
μεμψαμένου δέ τινος , εἶτα οἱ μὲν ἁλιεῖς , εἶπεν , ὑπομένουσι ῥαίνεσθαι τῇ θαλάττῃ , ἵνα κωβιὸν θηράσωσιν ·
ἐγὼ δὲ μὴ ἀνάσχωμαι κράματι ῥανθῆναι , ἵνα βλέννοι λάβω ;
παριόντα ποτὲ αὐτὸν λάχανα πλύνων Διογένης ἔσκωψε , καί φησιν , εἰ ταῦτα ἔμαθες προσφέρεσθαι , οὐκ ἂν τυράννων αὐλὰς ἐθεράπευες .
ὁ δέ , καὶ σύ , εἶπεν , εἴπερ ᾔδεις ἀνθρώποις ὁμιλεῖν , οὐκ ἂν λάχανα ἔπλυνες .
ἐρωτηθεὶς τί αὐτῷ περιγέγονεν ἐκ φιλοσοφίας , ἔφη , τὸ δύνασθαι πᾶσι θαρρούντως ὁμιλεῖν .
ὀνειδιζόμενός ποτ ἐπὶ τῷ πολυτελῶς ζῆν , εἰ τοῦτ , ἔφη , φαῦλον ἦν , οὐκ ἂν ἐν ταῖς τῶν θεῶν ἑορταῖς ἐγίνετο .
ἐρωτηθείς ποτε τί πλέον ἔχουσιν οἱ φιλόσοφοι , ἔφη , ἐὰν πάντες οἱ νόμοι ἀναιρεθῶσιν , ὁμοίως βιωσόμεθα .
ἐρωτηθεὶς ὑπὸ Διονυσίου διὰ τί οἱ μὲν φιλόσοφοι ἐπὶ τὰς τῶν πλουσίων θύρας ἔρχονται , οἱ δὲ πλούσιοι ἐπὶ τὰς τῶν φιλοσόφων οὐκέτι , ἔφη , ὅτι οἱ μὲν ἴσασιν ὧν δέονται , οἱ δ οὐκ ἴσασιν 0 .
ὀνειδιζόμενός ποτ ἐπὶ τῷ πολυτελῶς ζῆν ὑπὸ Πλάτωνος , ἔφη , ἆρα φαίνεταί σοι Διονύσιος ἀγαθός ;
τοῦ δ ὁμολογήσαντος , καὶ μήν , ἔφη , ζῇ ἐμοῦ πολυτελέστερον ·
ὥστ οὐδὲν κωλύει καὶ πολυτελῶς καὶ καλῶς ζῆν .
ἐρωτηθεὶς τίνι διαφέρουσιν οἱ πεπαιδευμένοι τῶν ἀπαιδεύτων , ἔφη , ᾧπερ οἱ δεδαμασμένοι ἵπποι τῶν ἀδαμάστων 0 .
εἰσιών ποτε εἰς ἑταίρας οἰκίαν , καὶ τῶν σὺν αὐτῷ μειρακίων τινὸς ἐρυθριάσαντος , οὐ τὸ εἰσελθεῖν , ἔφη , χαλεπόν , ἀλλὰ τὸ μὴ δύνασθαι ἐξελθεῖν 0 1 .
Αἴνιγμά τινος αὐτῷ προτείναντος καὶ εἰπόντος , λῦσον , τί , ὦ μάταιε , ἔφη , λῦσαι θέλεις , ὃ καὶ δεδεμένον ἡμῖν πράγματα παρέχει ;
ἄμεινον ἔφη ἐπαίτην ἢ ἀπαίδευτον εἶναι 0 ·
οἱ μὲν γὰρ χρημάτων , οἱ δ ἀνθρωπισμοῦ δέονται 0 .
λοιδορούμενός ποτε ἀνεχώρει ·
τοῦ δ ἐπιδιώκοντος εἰπόντος , τί φεύγεις ;
ὅτι , φησί , τοῦ μὲν κακῶς λέγειν σὺ τὴν ἐξουσίαν ἔχεις , τοῦ δὲ μὴ ἀκούειν ἐγώ 0 .
εἰπόντος τινὸς ὡς ἀεὶ τοὺς φιλοσόφους βλέποι παρὰ ταῖς τῶν πλουσίων θύραις , καὶ γὰρ καὶ οἱ ἰατροί 0 .
φησί , παρὰ ταῖς τῶν νοσούντων ·
ἀλλ οὐ παρὰ τοῦτό τις ἂν ἕλοιτο νοσεῖν ἢ ἰατρεύειν .
Εἰς Κόρινθον αὐτῷ πλέοντί ποτε καὶ χειμαζομένῳ συνέβη ταραχθῆναι .
πρὸς οὖν τὸν εἰπόντα , ἡμεῖς μὲν οἱ ἰδιῶται οὐ δεδοίκαμεν , ὑμεῖς δ οἱ φιλόσοφοι δειλιᾶτε , οὐ γὰρ περὶ ὁμοίας , ἔφη , ψυχῆς ἀγωνιῶμεν ἑκάτεροι .
σεμνυνομένου τινὸς ἐπὶ πολυμαθείᾳ ἔφη , ὥσπερ οὐχ οἱ τὰ πλεῖστα ἐσθίοντες  καὶ γυμναζόμενοι  ὑγιαίνουσι μᾶλλον τῶν τὰ δέοντα προσφερομένων , οὕτως οὐ δὲ οἱ πολλὰ ἀλλ οἱ χρήσιμα ἀναγινώσκοντές εἰσι σπουδαῖοι .
πρὸς τὸν ὑπὲρ αὐτοῦ λογογράφον δίκην εἰπόντα καὶ νικήσαντα , ἔπειτα φάσκοντα πρὸς αὐτόν , τί σε ὤνησε Σωκράτης ;
ἔφη , τοῦτο , τοὺς λόγους , οὓς εἶπας ὑπὲρ ἐμοῦ , ἀληθεῖς εἶναι 0 .
τὰ ἄριστα ὑπετίθετο τῇ θυγατρὶ Ἀρήτῃ , συνασκῶν αὐτὴν ὑπεροπτικὴν τοῦ πλέονος εἶναι .
ἐρωτηθεὶς ὑπό τινος τί αὐτοῦ ὁ υἱὸς ἀμείνων ἔσται παιδευθείς , καὶ εἰ μηδὲν ἄλλο , εἶπεν , ἐν γοῦν τῷ θεάτρῳ οὐ καθεδεῖται λίθος ἐπὶ λίθῳ συνιστάντος τινὸς αὐτῷ υἱὸν ᾔτησε πεντακοσίας δραχμάς 0 ·
τοῦ δ εἰπόντος , τοσούτου δύναμαι ἀνδράποδον ὠνήσασθαι , πρίω , ἔφη , καὶ ἕξεις δύο .
ἀργύριον εἶπε παρὰ τῶν γνωρίμων λαμβάνειν , οὐχ ἵν αὐτὸς χρῷτο , ἀλλ ἵν ἐκεῖνοι εἰδεῖεν εἰς τίνα δεῖ χρῆσθαι τοῖς ἀργυρίοις .
ὀνειδιζόμενός ποτε ὅτι δίκην ἔχων ἐμισθώσατο ῥήτορα , καὶ γάρ , ἔφη , ὅταν δεῖπνον ἔχω , μάγειρον μισθοῦμαι .
ἀναγκαζόμενός ποτε ὑπὸ Διονυσίου εἰπεῖν τι τῶν ἐκ φιλοσοφίας , γελοῖον , ἔφη , εἰ τὸ λέγειν μὲν παρ ἐμοῦ μανθάνεις , τὸ δὲ πότε δεῖ λέγειν σύ με διδάσκεις 0 .
ἐπὶ τούτῳ δὴ ἀγανακτήσαντα τὸν Διονύσιον ἔσχατον αὐτὸν κατακλῖναι ·
καὶ τόν , ἐνδοξότερον , φάναι , τὸν τόπον ἠθέλησας ποιῆσαι .
αὐχοῦντός τινος ἐπὶ τῷ κολυμβᾶν , οὐκ αἰσχύνῃ , εἶπεν , ἐπὶ δελφῖνος ἔργοις ἀλαζονευόμενος 0 ;
ἐρωτηθείς ποτε τίνι διαφέρει ὁ σοφὸς τοῦ μὴ σοφοῦ , ἔφη , εἰς ἀγνῶτας τοὺς δύο γυμνοὺς ἀπόστειλον , καὶ εἴσῃ .
αὐχοῦντός τινος ἐπὶ τῷ πολλὰ πίνειν καὶ μὴ μεθύσκεσθαι , τοῦτο καὶ ἡμίονος , φησί 0 .
πρὸς τὸν αἰτιώμενον ὅτι ἑταίρᾳ συνοικεῖ , ἆρά γε , εἶπε , μή τι διενέγκαι 〈 ἂν 〉 οἰκίαν λαβεῖν ἐν ᾗ πολλοί ποτε ᾤκησαν ἢ μηδείς , εἰπόντος δὲ οὔ , τί δὲ πλεῦσαι ἐν νηῒ ᾗ μυρίοι ποτὲ ἐνέπλευσαν ἢ μηδείς 0 ;
οὐ δ ἄρα γυναικί , ἔφη , συνεῖναι ᾗ πολλοὶ κέχρηνται ἢ μηδείς 0 .
πρὸς τὸν αἰτιώμενον ὅτι Σωκράτους μαθητὴς ὢν ἀργύριον λαμβάνει , καὶ μάλα , εἶπε ·
καὶ γὰρ Σωκράτης , πεμπόντων αὐτῷ τινων καὶ σῖτον καὶ οἶνον , ὀλίγα λαμβάνων τὰ λοιπὰ ἀπέπεμπεν ·
εἶχε γὰρ ταμίας τοὺς πρώτους Ἀθηναίων , ἐγὼ δ Εὐτυχίδην ἀργυρώνητον 0 .
ἐχρῆτο καὶ Λαΐδι τῇ ἑταίρᾳ , καθά φησι Σωτίων ἐν τῷ δευτέρῳ τῶν Διαδοχῶν .
πρὸς οὖν τοὺς μεμφομένους αὐτῷ ἔφη , ἔχω  Λαΐδα  , ἀλλ οὐκ ἔχομαι ·
ἐπεὶ τὸ κρατεῖν καὶ μὴ ἡττᾶσθαι ἡδονῶν ἄριστον , οὐ τὸ μὴ χρῆσθαι 0 1 .
πρὸς τὸν ὀνειδίσαντα αὐτῷ πολυτελῆ ὀψωνίαν ἔφη , σὺ δ οὐκ ἂν τριωβόλου ταῦτ ἐπρίω ;
ὁμολογήσαντος δέ , οὐκέτι τοίνυν , ἔφη , φιλήδονος ἐγώ , ἀλλὰ σὺ φιλάργυρος 0 .
σίμου ποτὲ τοῦ Διονυσίου ταμίου πολυτελεῖς οἴκους αὐτῷ καὶ λιθοστρώτους δεικνύντοσ  ἦν δὲ Φρὺξ καὶ ὄλεθροσ  ἀναχρεμψάμενος προσέπτυσε τῇ ὄψει ·
τοῦ δ ἀγανακτήσαντος , οὐκ εἶχον , εἶπε , τόπον ἐπιτηδειότερον .
πρὸς Χαρώνδαν εἰπόντα , οἱ δὲ πρὸς Φαίδωνα , τίς ὁ μεμυρισμένος 0 1 2 ;
ἐγώ , φησίν , ὁ κακοδαίμων , κ ἀμοῦ κακοδαιμονέστερος ὁ Περσῶν βασιλεύς 0 1 .
ἀλλ ὅρα μὴ ὡς οὐδὲν τῶν ἄλλων ζῴων παρὰ τοῦτό τι ἐλαττοῦται , οὕτως οὐ δ ἂν ὁ ἄνθρωπος .
κακοὶ κακῶς δ ἀπόλοιντο οἱ κίναιδοι , οἵτινες καλὸν ἡμῖν ἄλειμμα διαβάλλουσιν .
ἐρωτώμενος πῶς ἀπέθανε Σωκράτης , ἔφη , ὡς ἂν ἐγὼ εὐξαίμην .
πολυξένου ποτὲ τοῦ σοφιστοῦ εἰσελθόντος πρὸς αὐτὸν καὶ θεασαμένου γυναῖκάς τε καὶ πολυτελῆ ὀψωνίαν , ἔπειτα αἰτιασαμένου , μικρὸν διαλιπών , δύνασαι , ἔφη , καὶ σὺ σήμερον μεθ ἡμῶν γενέσθαι ;
τοῦ δ ἐπινεύσαντος , τί οὖν , ἔφη , ἐμέμφου ;
ἔοικας γὰρ οὐ τὴν ὀψωνίαν ἀλλὰ τὸ ἀνάλωμα αἰτιᾶσθαι .
τοῦ δὲ θεράποντος ἐν ὁδῷ βαστάζοντος ἀργύριον καὶ βαρυνομένου , ὥς φασιν οἱ περὶ τὸν Βίωνα ἐν ταῖς Διατριβαῖς , ἀπόχεε , ἔφη , τὸ πλέον καὶ ὅσον δύνασαι βάσταζε .
πλέων ποτὲ ἐπεὶ τὸ σκάφος ἔγνω πειρατικόν , λαβὼν τὸ χρυσίον ἠρίθμει ·
ἔπειτα εἰς θάλατταν ὡς μὴ θέλων παρακατέβαλε καὶ δῆθεν ἀνῴμωξεν .
οἱ δὲ καὶ ἐπειπεῖν φασιν αὐτὸν ὡς ἄμεινον ταῦτα δι Ἀρίστιππον ἢ διὰ ταῦτα Ἀρίστιππον ἀπολέσθαι 0 1 .
διονυσίου ποτ ἐρομένου ἐπὶ τί ἥκοι , ἔφη ἐπὶ τῷ μεταδώσειν ὧν ἔχοι , καὶ μεταλήψεσθαι ὧν μὴ ἔχοι .
ἔνιοι δ οὕτως ἀποκρίνασθαι , ὁπότε μὲν σοφίας ἐδεόμην , ἧκον παρὰ τὸν Σωκράτην ·
νῦν δὲ χρημάτων δεόμενος παρὰ σὲ ἥκω .
κατεγίνωσκε τῶν ἀνθρώπων ὡς τὰ σκεύη μὲν ἐν ταῖς ἀγορασίαις κομπούντων , τοὺς δὲ βίους εἰκῆ δοκιμαζόντων ·
οἱ δὲ τοῦτο Διογένους φασί .
καί ποτε παρὰ πότον κελεύσαντος Διονυσίου ἕκαστον ἐν πορφυρᾷ ἐσθῆτι ὀρχήσασθαι , τὸν μὲν Πλάτωνα μὴ προσέσθαι , εἰπόντα 0 ·
οὐκ ἂν δυναίμην θῆλυν ἐνδῦναι στολήν ·
τὸν δ Ἀρίστιππον λαβόντα καὶ μέλλοντα ὀρχήσασθαι εὐστόχως εἰπεῖν ·
καὶ γὰρ ἐν βακχεύμασιν οὖσ ἥ γε σώφρων οὐ διαφθαρήσεται .
δεόμενός ποτε ὑπὲρ φίλου Διονυσίου καὶ μὴ ἐπιτυγχάνων εἰς τοὺς πόδας αὐτοῦ ἔπεσε ·
πρὸς οὖν τὸν ἐπισκώψαντα , οὐκ ἐγώ , φησίν , αἴτιος , ἀλλὰ Διονύσιος ὁ ἐν τοῖς ποσὶ τὰς ἀκοὰς ἔχων 0 .
διατρίβων ἐν Ἀσίᾳ καὶ ληφθεὶς ὑπὸ Ἀρταφέρνου τοῦ σατράπου πρὸς τὸν εἰπόντα , καὶ ὧδε θαρρεῖς , πότε γάρ , εἶπεν , ὦ μάταιε , θαρρήσαιμι ἀν μᾶλλον ἢ νῦν , ὅτε μέλλω Ἀρταφέρνῃ διαλέξεσθαι 0 ;
τοὺς τῶν ἐγκυκλίων παιδευμάτων μετασχόντας , φιλοσοφίας δὲ ἀπολειφθέντας ὁμοίους ἔλεγεν εἶναι τοῖς τῆς Πηνελόπης μνηστῆρσι ·
καὶ γὰρ ἐκείνους Μελανθὼ μὲν καὶ Πολυδώραν καὶ τὰς ἄλλας θεραπαίνας ἔχειν , πάντα δὲ μᾶλλον ἢ αὐτὴν τὴν δέσποιναν δύνασθαι γῆμαι 0 .
τὸ δ ὅμοιον καὶ Ἀρίστων 0 ·
τὸν γὰρ Ὀδυσσέα καταβάντα εἰς ᾅδου τοὺς μὲν νεκροὺς πάντας σχεδὸν ἑωρακέναι καὶ συντετυχηκέναι , τὴν δὲ βασίλισσαν αὐτὴν μὴ τεθεᾶσθαι .
ὁ δ οὖν Ἀρίστιππος ἐρωτηθεὶς τίνα ἐστὶν ἃ δεῖ τοὺς καλοὺς παῖδας μανθάνειν , ἔφη , οἷς ἄνδρες γενόμενοι χρήσονται .
πρὸς τὸν εἰπόντα ἐν αἰτίᾳ ὡς ἀπὸ Σωκράτους πρὸς Διονύσιον ἔλθοι , ἀλλὰ πρὸς Σωκράτην μέν , εἶπεν , ἦλθον παιδείας ἕνεκεν , πρὸς δὲ Διονύσιον παιδιᾶς 0 1 .
ἐξ ὁμιλίας αὐτῷ χρηματισαμένῳ φησὶ Σωκράτης , πόθεν σοι τοσαῦτα 0 ;
καὶ ὅς , ὅθεν σοι τὰ ὀλίγα 0 .
ἑταίρας εἰπούσης πρὸς αὐτόν , ἐκ σοῦ κυῶ , οὐ μᾶλλον , ἔφη , γινώσκεις ἢ εἰ δι ὁλοσχοίνων ἰοῦσα ἔφασκες ὑπὸ τοῦδε κεκεντῆσθαι 0 .
ᾐτιάσατό τις αὐτὸν τὸν υἱὸν ἀπορριπτοῦντα ὥσπερ οὐκ ἐξ ἑαυτοῦ γεγονότα 0 ·
καὶ ὅς , καὶ τὸ φλέγμα , φησί , καὶ τοὺς φθεῖρας ἐξ ἡμῶν ἴσμεν γεννωμένους , ἀλλ ἀχρεῖα ὄντα ὡς πορρωτάτω ῥιπτοῦμεν .
ἐκδεξάμενος τὸ ἀργύριον παρὰ Διονυσίου , Πλάτωνος ἄραντος βιβλίον , πρὸς τὸν αἰτιασάμενον , ἐγω μὲν γάρ , εἶπεν , ἀργυρίων , Πλάτων δὲ βιβλίων ἐστὶν ἐνδεής 0 .
πρὸς τὸν εἰπόντα τίνος ἕνεκα ἐλέγχεται παρὰ Διονυσίου , οὗ ἕνεκα , φησίν , οἱ ἄλλοι ἐλέγχουσιν .
ἤιτει Διονύσιον ἀργύριον , καὶ ὅς , ἀλλὰ μὴν ἔφης οὐκ ἀπορήσειν τὸν σοφόν ·
ὁ δ ὑπολαβών , δός , εἶπε , καὶ περὶ τούτου ζητῶμεν .
δόντος δέ , ὁρᾷς , ἔφη , ὅτι οὐκ ἠπόρηκα ;
εἰπόντος πρὸς αὐτὸν Διονυσίου ·
ὅστις γὰρ ὡς τύραννον ἐμπορεύεται , κείνου 〉 στὶ δοῦλος , κ ἂν ἐλεύθερος μόλῃ ·
ὑπολαβών , οὐκ ἔστι δοῦλος , ἂν ἐλεύθερος μόλῃ .
τοῦτο Διοκλῆς φησιν ἐν τῷ Περὶ βίων φιλοσόφων ·
ἄλλοι γὰρ εἰς Πλάτωνα ἀναφέρουσιν .
ὀργισθεὶς πρὸς Αἰσχίνην μετ οὐ πολύ , οὐ διαλλαχθησόμεθα , οὐ παυσόμεθα , εἶπε , ληροῦντες , ἀλλ ἀναμενεῖς ἕως ἂν ἐπὶ τῆς κύλικος ἡμᾶς διαλλάξῃ τις ;
καὶ ὅς , ἄσμενος , ἔφη ·
μνημόνευε τοίνυν , εἶπεν ὁ Ἀρίστιππος , ὅτι σοι πρότερος πρεσβύτερος ὢν προσῆλθον .
καὶ ὁ Αἰσχίνης , εὖγε , νὴ τὴν Ἥραν , εὐλόγως εἶπας , ἐπεὶ πολλῷ μου βελτίων ὑπάρχεις ·
ἐγὼ μὲν γὰρ ἔχθρας , σὺ δὲ φιλίας ἄρχεις 0 .
καὶ ταῦτα μὲν εἰς αὐτὸν ἀναφέρεται .
γεγόνασι δ Ἀρίστιπποι τέσσαρες ·
περὶ οὗ τε ὁ λόγος καὶ δεύτερος ὁ τὰ περὶ Ἀρκαδίας γεγραφώς 0 ·
τρίτος ὁ μητροδίδακτος , θυγατριδοῦς τοῦ πρώτου 0 ·
τέταρτος ὁ ἐκ τῆς νεωτέρας Ἀκαδημείας 0 .
τοῦ δὲ Κυρηναϊκοῦ φιλοσόφου φέρεται βιβλία τρία μὲν ἱστορίας τῶν κατὰ Λιβύην , ἀπεσταλμένα Διονυσίῳ ·
ἓν δὲ ἐν ᾧ διάλογοι πέντε καὶ εἴκοσιν , οἱ μὲν Ἀτθίδι , οἱ δὲ Δωρίδι διαλέκτῳ γεγραμμένοι οἵδε 0 1 ·
ἀρτάβαζος .
πρὸς τοὺς ναυαγούς 0 .
πρὸς τοὺς φυγάδας .
πρὸς πτωχόν 0 .
πρὸς Λαΐδα 0 .
πρὸς Πῶρον 0 .
πρὸς Λαΐδα περὶ τοῦ κατόπτρου 0 .
ἑρμείας .
ἐνύπνιον .
πρὸς τὸν ἐπὶ τῆς κύλικος 0 .
φιλόμηλος .
πρὸς τοὺς οἰκείους 0 .
πρὸς τοὺς ἐπιτιμῶντας ὅτι κέκτηται οἶνον παλαιὸν καὶ ἑταίρας .
πρὸς τοὺς ἐπιτιμῶντας ὅτι πολυτελῶς ὀψωνεῖ 0 .
ἐπιστολὴ πρὸς Ἀρήτην τὴν θυγατέρα 0 .
πρὸς τὸν εἰς Ὀλυμπίαν γυμνάζοντα ἑαυτόν 0 .
ἐρώτησις .
ἄλλη Ἐρώτησις 0 .
χρεία πρὸς Διονύσιον 0 .
ἄλλη ἐπὶ τῆς εἰκόνος 0 .
ἄλλη ἐπὶ τῆς Διονυσίου θυγατρός 0 .
πρὸς τὸν οἰόμενον ἀτιμάζεσθαι 0 .
πρὸς τὸν συμβουλεύειν ἐπιχειροῦντα 0 .
ἔνιοι δὲ καὶ διατριβῶν αὐτόν φασιν ἓξ γεγραφέναι , οἱ δ οὐ δ ὅλως γράψαι ·
ὧν ἐστι καὶ Σωσικράτης ὁ Ῥόδιος .
κατὰ δὲ Σωτίωνα ἐν δευτέρῳ καὶ Παναίτιον ἔστιν αὐτῷ συγγράμματα τάδε ·
περὶ παιδείας .
περὶ ἀρετῆς .
προτρεπτικός .
ναυαγοί .
φυγάδες .
διατριβῶν ἕξ 0 .
χρειῶν τρία 0 .
πρὸς Σωκράτην 0 .
περὶ τύχης .
τέλος δ ἀπέφαινε τὴν λείαν κίνησιν εἰς αἴσθησιν ἀναδιδομένην .
ἡμεῖς δ ἐπειδὴ τὸν βίον ἀνεγράψαμεν αὐτοῦ , φέρε νῦν διέλθωμεν τοὺς ἀπ αὐτοῦ Κυρηναϊκούς , οἵ τινες ἑαυτοὺς οἱ μὲν Ἡγησιακούς , οἱ δὲ Ἀννικερείους , οἱ δὲ Θεοδωρείους προσωνόμαζον 0 1 2 .
οὐ μὴν ἀλλὰ καὶ τοὺς ἀπὸ Φαίδωνος , ὧν τοὺς κορυφαιοτάτους Ἐρετρικούς 0 1 .
ἀριστίππου διήκουσεν ἡ θυγάτηρ Ἀρήτη καὶ Αἰθίοψ Πτολεμαεὺς καὶ Ἀντίπατρος Κυρηναῖος ·
ἀρήτης δὲ Ἀρίστιππος ὁ μητροδίδακτος ἐπικληθείς , οὗ Θεόδωρος ὁ ἄθεος , εἶτα θεός 0 1 ·
ἀντιπάτρου δ Ἐπιτιμίδης Κυρηναῖος , οὗ Παραιβάτης , οὗ Ἡγησίας ὁ πεισιθάνατος καὶ Ἀννίκερις  ὁ Πλάτωνα λυτρωσάμενος  0 1 .
Οἱ μὲν οὖν ἐπὶ τῆς ἀγωγῆς τῆς Ἀριστίππου μείναντες καὶ Κυρηναϊκοὶ προσαγορευθέντες δόξαις ἐχρῶντο τοιαύταις ·
δύο πάθη ὑφίσταντο , πόνον καὶ ἡδονήν , τὴν μὲν λείαν κίνησιν , τὴν ἡδονήν , τὸν δὲ πόνον τραχεῖαν κίνησιν .
μὴ διαφέρειν τε ἡδονὴν ἡδονῆς , μη δὲ ἥδιόν τι εἶναι 0 ·
καὶ τὴν μὲν εὐδοκητὴν πᾶσι ζῴοις , τὸν δ ἀποκρουστικόν 0 1 .
ἡδονὴν μέντοι τὴν τοῦ σώματος , ἣν καὶ τέλος εἶναι , καθά φησι καὶ Παναίτιος ἐν τῷ Περὶ τῶν αἱρέσεων , οὐ τὴν καταστηματικὴν ἡδονὴν τὴν ἐπ ἀναιρέσει ἀλγηδόνων καὶ οἷον ἀνοχλησίαν , ἣν ὁ Ἐπίκουρος ἀποδέχεται καὶ τέλος εἶναί φησι 0 .
δοκεῖ δ αὐτοῖς καὶ τέλος εὐδαιμονίας διαφέρειν .
τέλος μὲν γὰρ εἶναι τὴν κατὰ μέρος ἡδονήν , εὐδαιμονίαν δὲ τὸ ἐκ τῶν μερικῶν ἡδονῶν σύστημα , αἷς συναριθμοῦνται καὶ αἱ παρῳχηκυῖαι καὶ αἱ μέλλουσαι 0 1 2 .
Εἶναί τε τὴν μερικὴν ἡδονὴν δι αὑτὴν αἱρετήν ·
τὴν δ εὐδαιμονίαν οὐ δι αὑτήν , ἀλλὰ διὰ τὰς κατὰ μέρος ἡδονάς 0 .
πίστιν δ εἶναι τοῦ τέλος εἶναι τὴν ἡδονὴν τὸ ἀπροαιρέτως ἡμᾶς ἐκ παίδων ᾠκειῶσθαι πρὸς αὐτήν , καὶ τυχόντας αὐτῆς μηθὲν ἐπιζητεῖν μηθέν τε οὕτω φεύγειν ὡς τὴν ἐναντίαν αὐτῇ ἀλγηδόνα 0 .
εἶναι δὲ τὴν ἡδονὴν ἀγαθὸν κ ἂν ἀπὸ τῶν ἀσχημοτάτων γένηται , καθά φησιν Ἱππόβοτος ἐν τῷ Περὶ αἱρέσεων 0 .
εἰ γὰρ καὶ ἡ πρᾶξις ἄτοπος εἴη , ἀλλ οὖν ἡ ἡδονὴ δι αὑτὴν αἱρετὴ καὶ ἀγαθόν 0 .
ἡ δὲ τοῦ ἀλγοῦντος ὑπεξαίρεσις , ὡς εἴρηται παρ Ἐπικούρῳ , δοκεῖ αὐτοῖς μὴ εἶναι ἡδονή ·
οὐ δὲ ἡ ἀηδονία ἀλγηδών 0 .
ἐν κινήσει γὰρ εἶναι ἀμφότερα , μὴ οὔσης τῆς ἀπονίας ἢ τῆς ἀηδονίας κινήσεως , ἐπεὶ ἡ ἀπονία οἱονεὶ καθεύδοντός ἐστι κατάστασις 0 .
δύνασθαι δέ φασι καὶ τὴν ἡδονήν τινας μὴ αἱρεῖσθαι κατὰ διαστροφήν ·
οὐ πάσας μέντοι τὰς ψυχικὰς ἡδονὰς καὶ ἀλγηδόνας ἐπὶ σωματικαῖς ἡδοναῖς καὶ ἀλγηδόσι γίνεσθαι .
καὶ γὰρ ἐπὶ ψιλῇ τῇ τῆς πατρίδος εὐημερίᾳ ὥσπερ τῇ ἰδίᾳ χαρὰν ἐγγίνεσθαι 0 1 .
ἀλλὰ μὴν οὐ δὲ κατὰ μνήμην τῶν ἀγαθῶν ἢ προσδοκίαν ἡδονήν φασιν ἀποτελεῖσθαι ·
ὅπερ ἤρεσκεν Ἐπικούρῳ .
ἐκλύεσθαι γὰρ τῷ χρόνῳ τὸ τῆς ψυχῆς κίνημα 0 .
λέγουσι δὲ μη δὲ κατὰ ψιλὴν τὴν ὅρασιν ἢ τὴν ἀκοὴν γίνεσθαι ἡδονάς .
τῶν γοῦν μιμουμένων θρήνους ἡδέως ἀκούομεν , τῶν δὲ κατ ἀλήθειαν ἀηδῶς 0 .
μέσας τε καταστάσεις ὠνόμαζον ἀηδονίαν καὶ ἀπονίαν .
πολὺ μέντοι τῶν ψυχικῶν τὰς σωματικὰς ἀμείνους εἶναι , καὶ τὰς ὀχλήσεις χείρους τὰς σωματικάς 0 1 .
ὅθεν καὶ ταύταις κολάζεσθαι μᾶλλον τοὺς ἁμαρτάνοντας 0 .
χαλεπώτερον γὰρ τὸ πονεῖν , οἰκειότερον δὲ τὸ ἥδεσθαι ὑπελάμβανον 0 .
ὅθεν καὶ πλείονα οἰκονομίαν περὶ θάτερον ἐποιοῦντο .
διὸ καὶ καθ αὑτὴν αἱρετῆς οὔσης τῆς ἡδονῆς τὰ ποιητικὰ ἐνίων ἡδονῶν ὀχληρὰ πολλάκις ἐναντιοῦσθαι 0 ·
ὡς δυσκολώτατον αὐτοῖς φαίνεσθαι τὸν ἀθροισμὸν τῶν ἡδονῶν εὐδαιμονίαν ποιούντων 0 .
ἀρέσκει δ αὐτοῖς μή τε τὸν σοφὸν πάντα ἡδέως ζῆν , μή τε πάντα φαῦλον ἐπιπόνως , ἀλλὰ κατὰ τὸ πλεῖστον 0 .
ἀρκεῖ δὲ κ ἂν κατὰ μίαν τις προσπίπτουσαν ἡδέως ἐπανάγῃ .
τὴν φρόνησιν ἀγαθὸν μὲν εἶναι λέγουσιν , οὐ δι ἑαυτὴν δὲ αἱρετήν , ἀλλὰ διὰ τὰ ἐξ αὐτῆς περιγινόμενα ·
τὸν φίλον τῆς χρείας ἕνεκα 0 ·
καὶ γὰρ μέρος σώματος , μέχρις ἂν παρῇ , ἀσπάζεσθαι 0 .
τῶν ἀρετῶν ἐνίας καὶ περὶ τοὺς ἄφρονας συνίστασθαι .
τὴν σωματικὴν ἄσκησιν συμβάλλεσθαι πρὸς ἀρετῆς ἀνάληψιν .
τὸν σοφὸν μή τε φθονήσειν μή τε ἐρασθήσεσθαι ἢ δεισιδαιμονήσειν ·
γίνεσθαι γὰρ ταῦτα παρὰ κενὴν δόξαν .
λυπήσεσθαι μέντοι καὶ φοβήσεσθαι ·
φυσικῶς γὰρ γίνεσθαι 0 .
καὶ τὸν πλοῦτον δὲ ποιητικὸν ἡδονῆς εἶναι , οὐ δι αὑτὸν αἱρετὸν ὄντα .
τά τε πάθη καταληπτά 0 .
ἔλεγον οὖν αὐτά , οὐκ ἀφ ὧν γίνεται .
ἀφίσταντο δὲ καὶ τῶν φυσικῶν διὰ τὴν ἐμφαινομένην ἀκαταληψίαν ·
τῶν δὲ λογικῶν διὰ τὴν εὐχρηστίαν ἥπτοντο .
μελέαγρος δ ἐν τῷ δευτέρῳ Περὶ δοξῶν καὶ Κλειτόμαχος ἐν τῷ πρώτῳ Περὶ αἱρέσεων φασὶν αὐτοὺς ἄχρηστα ἡγεῖσθαι τό τε φυσικὸν μέρος καὶ τὸ διαλεκτικόν .
δύνασθαι γὰρ καὶ εὖ λέγειν καὶ δεισιδαιμονίας ἐκτὸς εἶναι καὶ τὸν περὶ θανάτου φόβον ἐκφεύγειν τὸν 〈 τὸν 〉 περὶ ἀγαθῶν καὶ κακῶν λόγον ἐκμεμαθηκότα .
μηδέν τε εἶναι φύσει δίκαιον ἢ καλὸν ἢ αἰσχρόν , ἀλλὰ νόμῳ καὶ ἔθει 0 .
ὁ μέντοι σπουδαῖος οὐδὲν ἄτοπον πράξει διὰ τὰς ἐπικειμένας ζημίας καὶ δόξας ·
εἶναι δὲ τὸν σοφόν .
προκοπήν τε ἀπολείπουσι καὶ ἐν φιλοσοφίᾳ καὶ ἐν τοῖς ἄλλοις .
φασὶ δὲ καὶ λυπεῖσθαι ἄλλον ἄλλου μᾶλλον , καὶ τὰς αἰσθήσεις μὴ πάντοτε ἀληθεύειν .
Οἱ δὲ Ἡγησιακοὶ λεγόμενοι σκοποὺς μὲν εἶχον τοὺς αὐτούς , ἡδονὴν καὶ πόνον .
μή τε δὲ χάριν τι εἶναι μή τε φιλίαν μή τε εὐεργεσίαν , διὰ τὸ μὴ δι αὐτὰ ταῦτα αἱρεῖσθαι ἡμᾶς αὐτά , ἀλλὰ διὰ τὰς χρείας αὐτάς , ὧν ἀπόντων μη δ ἐκεῖνα ὑμάρχειν 0 .
τὴν εὐδαιμονίαν ὅλως ἀδύνατον εἶναι 0 ·
τὸ μὲν γὰρ σῶμα πολλῶν ἀναπεπλῆσθαι παθημάτων , τὴν δὲ ψυχὴν συμπαθεῖν τῷ σώματι καὶ ταράττεσθαι , τὴν δὲ τύχην πολλὰ τῶν κατ ἐλπίδα κωλύειν , ὥστε διὰ ταῦτα ἀνύπαρκτον τὴν εὐδαιμονίαν εἶναι 0 .
τήν τε ζωὴν καὶ τὸν θάνατον αἱρετόν 0 .
φύσει τ οὐδὲν ἡδὺ ἢ ἀηδὲς ὑπελάμβανον ·
διὰ δὲ σπάνιν ἢ ξενισμὸν ἢ κόρον τοὺς μὲν ἥδεσθαι , τοὺς δ ἀηδῶς ἔχειν 0 .
πενίαν καὶ πλοῦτον πρὸς ἡδονῆς λόγον εἶναι οὐδέν ·
μὴ γὰρ διαφερόντως ἥδεσθαι τοὺς πλουσίους ἢ τοὺς πένητας 0 .